OzLabs/hebrew-wiki-articles huggingface dataset:
יחסי ארצות הברית – גינאה ביסאו

יחסי ארצות הברית–גינאה ביסאו הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין רפובליקת גינאה ביסאו.

== היסטוריה ==
שגרירות ארצות הברית השעתה את פעילותה בביסאו ב-14 ביוני 1998, בעיצומו של עימות אלים בין הכוחות הנאמנים לנשיא ויירה, לבין המשטר הצבאי.
לפני ואחרי סגירת השגרירות, ארצות הברית וגינאה-ביסאו נהנו מיחסים דו-צדדיים מצוינים.

ארצות הברית הכירה בעצמאותה של גינאה ביסאו ב-10 בספטמבר 1974.
שגריר גינאה ביסאו לארצות הברית ולאומות המאוחדות היה אחד הראשונים ששלחה האומה לחו"ל. 
ארצות הברית פתחה את שגרירותה בביסאו ב -1976, והשגריר האמריקני הראשון הציג אישוריו מאוחר יותר באותה שנה.

הסיוע האמריקני החל ב-1975 עם מענק של 1 מיליון דולר לנציבות האו"ם לפליטים. מזון חירום היה מרכיב מרכזי בסיוע ארצות הברית לגינאה ביסאו בשנים הראשונות שלאחר העצמאות.
מאז 1975, ארצות הברית סיפקה למדינה סיוע בפן הכלכלי בהיקף של כ-65 מיליון דולר.

מאז מלחמת 1998, ארצות הברית סיפקה למעלה מ-800 אלף דולר להסרת פסולת הומניטרית לארגון לא ממשלתי שהוציא מעל ל-2,500 מוקשים ו-11,000 תחמושות שלא התפוצצה מהעיר ביסאו; 1.6 מיליון דולר לסיוע במזון; וכמעט 3 מיליון דולר בסיוע לפליטים, שיפור תעשיית הקשיו וקידום הדמוקרטיה.

ארצות הברית וגינאה-ביסאו חתמו על הסכם בינלאומי בתחום החינוך וההכשרה (IMET) ב-1986, ובמהלך שנת 1998, ארצות הברית סיפקה מתקני הוראה באנגלית וכן ציוד תקשורת וניווט לתמיכה בתוכנית המעקב החופית של חיל הים. תוכנית הסיוע ההומניטארי של הפיקוד האירופאי סייעה ב -390 אלף דולר לבניית בתי ספר, מרכזי בריאות וגשרים.

חיל השלום נסוג מגינאה ביסאו ב-1998 בתחילת מלחמת האזרחים.

באוגוסט 2004 בוטלו סנקציות לפי סעיף 508 של חוק ההקצאות לעסקים זרים, שהוטלו כתוצאה מההפיכה הצבאית של ספטמבר 2003, וביסאו שוב הפכה להיות זכאית ל-IMET ולסיוע ישיר אחר.

במרץ 2007 חתמו ארצות הברית וברזיל על מזכר הבנות משולש עם גינאה ביסאו, המדגיש פרויקט התחזקות פרלמנטרית שיושם לראשונה ב-2005.

שגרירת ארצות הברית לגינאה ביסאו, מרסיה ברניקט, יושבת בדקר, בירת סנגל. בנוסף, סגן ראש המשלחת הוא ג'יי ט. סמית'.

כיום אין בביסאו שגרירות אמריקנית. שגריר ארצות הברית בסנגל, המתגורר בדקר, מוכר כשגריר ארצות הברית בגינאה-ביסאו.
העובדים המקומיים משרתים את משרד הקישור של ארצות הברית בביסאו, ודיפלומטים אמריקאים מהשגרירות בדקר נוסעים לעיתים קרובות לביסאו כדי לנהל יחסים דיפלומטיים נורמליים.

== ראו גם ==
* יחסי החוץ של ארצות הברית
* יחסי ארצות הברית–גמביה
* יחסי ארצות הברית–סיירה לאון

== קישורים חיצוניים ==

* [https://history.state.gov/countries/guinea-bissau ההיסטוריה של יחסי ארצות-הברית–גינאה-ביסאו]
יחסי ארצות הברית – בורונדי

יחסי ארצות הברית–בורונדי הם היחסים הבינלאומיים בין בורונדי וארצות הברית.

==היסטוריה==
בשנת 1962 כוננה ארצות הברית את היחסים הדיפלומטיים עם בורונדי, כאשר היא השיגה את עצמאותה מבריטניה. בעקבות קבלת העצמאות, המדינה חוותה התנקשויות פוליטיות, אלימות אתנית, וכמה תקופות של סכסוך מזוין, וכמה ממשלות אף עלו לשלטון בעקבות הפיכות. הסכם השלום של ארושה שנחתם בשנת 2000, בצירוף להסכמי הפסקת האש שנחתמו יותר מאוחר, הובילו לסיום מלחמת האזרחים שנערכה במדינה בין השנים 1993–2006. בשנת 2015 הנשיא נקורונזיזה הודיע על החלטתו לרוץ לבחירות לקדנציה שלישית, ובעקבות כך פרצו הפגנות בבירה בעקבות כישלון ההפיכה. כתוצאה מהאלימות הפוליטית והמשברים הכלכליים נוצרה הגירה מסיבית של פליטים, לעבר המדינות השכנות.
ארצות הברית תומכת בהשגת יציבות ארוכת טווח ושגשוג בבורונדי, פיוס כוללני; סיוע הומניטרי; צמיחה כלכלית; וקידום הפתיחות הפוליטית והרחבת החירויות הדמוקרטיות. ארצות הברית תומכת בקהילת מזרח אפריקה (EAC), ומבקשת להקל על חדירה עמוקה יותר של בורונדי בשווקים הבינלאומיים, כאמצעי לקידום פיתוח כלכלי בר קיימא.

המטרות הרשמיות של ממשלת ארצות הברית הן "לעזור לעם בבורונדי לממש שלום צודק ובר קיימא, המבוסס על עקרונות דמוקרטיים ופיתוח כלכלי בר-קיימא". ארצות הברית מעודדת יציבות פוליטית, רפורמות דמוקרטיות מתמשכות, פתיחות פוליטית, כיבוד זכויות אדם ופיתוח כלכלי בבורונדי. בטווח הארוך, מבקשת ארצות הברית לחזק את תהליך הפיוס הפנימי והדמוקרטיזציה בכל מדינות האזור, כדי לקדם קהילה של מדינות דמוקרטיות יציבות, שתפעל למען אינטרסים חברתיים, כלכליים וביטחוניים הדדיים ביבשת.

בשנת 2011 שלחה ארצות הברית חבילת סיוע צבאי בשווי של 45 מיליון דולר לבורונדי ולאוגנדה, שכללו ארבעה מטוסים ללא טייס.

== יחסים דיפלומטיים ==
ארצות הברית מחזיקה בבורונדי רק שגרירות בבוג'ומבורה, ואילו בורונדי מחזיקה בארצות הברית רק שגרירות בוושינגטון די. סי..

== קישורים חיצוניים ==

* [https://history.state.gov/countries/burundi ההיסטוריה של יחסי ארצות הברית–בורונדי]

== הערות שוליים==
רכס אלק (קנדה)

רכס אלק (באנגלית: Elk Range; מילולית: רכס אייל קנדי) הוא רכס הרים בהרי הרוקי הקנדיים, הממוקם בקצהו הדרומי של אזור קאנאנאסקיס, על הגבול בין פרובינציית אלברטה ופרובניציית קולומביה הבריטית שבקנדה.

==גאוגרפיה==
הרי הרכס העיקריים הם:
{| border="0" cellspacing="3" style="margin-left: 3em; margin-bottom: 34px;"
! align="left" width="120" |שם ההר
!מטרים
! שם באנגלית
|-
|הר פוקאטרה
| 2,941
| align="right" | Mount Pocaterra
|-
|הר מקפייל
| 2,883
| align="right" | Mount McPhail	
|-
|הר טיריט
| 2,874
| align="right" | Mount Tyrwhitt
|-
|הר בישוף
| 2,850
| align="right" | Mount Bishop
|-
|הר לומיס
| 2,822
| align="right" | Mount Loomis
|-
|הר אודלום
| 2,716
| align="right" |Mount Odlum<br>
|-
|הר הורנד
| 2,667
| align="right" | Horned Mountain<br>
|}

==היסטוריה==
===מקור השם===
שמו של הרכס נקבע באופן רשמי ב-31 במרץ 1917, והוא נקרא "הרי אלק". ב-6 בספטמבר 1951 שונה שמו של הרכס ל"רכס אלק".
הרכס נקרא על שם הנהר והעמק הסמוכים - נהר אלק ועמק אלק, אשר בתורם נקראים בשם זה בשל האיילים שנצפו באזור.

==ראו גם==
* מעבר אלק

== קישורים חיצוניים ==

* [https://apps.gov.bc.ca/pub/bcgnws/names/9469.html רכס אלק], באתר ממשלת קולומביה הבריטית
* [https://www.yr.no/place/Canada/Alberta/Elk_Range/ נתוני מזג אוויר עדכניים עבור רכס אלק]
** [https://www.yr.no/place/Canada/Alberta/Elk_Range/statistics.html סטטיסטיקות מזג אוויר עבור רכס אלק]

==הערות שוליים==

אלק
אלק
רכס אלק (קליפורניה)

רכס אלק (באנגלית: Elk Range;מילולית: רכס האייל) הוא רכס הרים במחוז מנדוסינו במדינת קליפורניה שבארצות הברית.
גובהו של הרכס 380 מטרים מעל פני הים.

==הערות שוליים==

אלק
אלק
המוזיאון הלאומי של סין

המוזיאון הלאומי של סין הוא מוזיאון לאומי השוכן בכיכר טיין-אן-מן בבייג'ינג שבסין.

המוזיאון הלאומי של סין הוא אחד המוזיאונים הגדולים בעולם. בשנת 2016 ביקרו בו כמעט 7.6 מיליון מבקרים.

==היסטוריה==
המוזיאון הוקם בשנת 2003 על ידי מיזוגם של מוזיאון המהפכה הסינית והמוזיאון הלאומי להיסטוריה של סין אשר שכנו באותו המבנה. מוזיאון המהפכה הסינית היה ממוקם באגף הצפוני של המבנה ואלו המוזיאון הלאומי להיסטוריה של סין באגף הדרומי.

בניית בניין המוזיאון הסתיימה ב-1959, והייתה באותה העת אחד מעשרת הבניינים הגדולים בעולם. המבנה שוכן על כ-6.5 דונם והוא בעל אורך חזיתי של כ-313 מטרים. גובהו של המבנה הוא כארבע קומות בהיקף של כ-149 מטרים.

==אוספים==
למוזיאון, המציג את ההיסטוריה הסינית כולה, יש אוסף של כ-1,050,000 פריטים קבועים.

==קישורים חיצוניים==

* 
* 

==הערות שוליים==

קטגוריה:בייג'ינג: מוזיאונים
סין
רגנהילד טרגאגס

רגנהילד טרגאגס (בנורווגית: Ragnhild Tregagås או Tregagás) הייתה אישה נורווגית מברגן. ב-1324 או 1325 היא הואשמה והורשעה בעוון מעשי כשפים. היא נידונה לצום קשה ושבע שנות עלייה לרגל למקומות קדושים מחוץ לנורווגיה. המשפט נגד טרגאגס הוא היחיד בנושא הכישוף הידוע בנורווגיה בימי הביניים, והתרחש 250 שנה לפני שהתפתחו צידי המכשפות בארץ זו.

ברשומות המשפט נמצא הלחש בו השתמשה הנאשמת כדי לסיים את נישואיו של מאהב שלה לשעבר, אדם בשם בארד. הלחש כולל אזכור של הוואלקירי גונדול, כשהיא "נשלחת" לשם המשימה:

== קישורים חיצוניים ==
<div class="mw-content-ltr">
* MacLeod, Mindy. Mees, Bernard (2006). [https://books.google.com/books?id=hx7UigqsTKoC&printsec=frontcover&source=gbs_navlinks_s#v=onepage&q=&f=false Runic Amulets and Magic Objects]. Boydell Press. 
</div>

== הערות שוליים ==

קטגוריה:נשים שהואשמו כמכשפות
קטגוריה:נשים נורווגיות
תחנת גשר אם המושבות

תחנת גשר אם המושבות היא התחנה התת-קרקעית המזרחית ביותר מתוך עשר התחנות התת-קרקעיות לאורך הקו האדום של הרכבת הקלה במטרופולין תל אביב, ונמצאת בסמוך למחלף אם המושבות, בדרך המקבילה לצדו המערבי של כביש 4. אף על פי שהתחנה נמצאת בשטח המוניציפלי של בני ברק, היא משרתת בעיקר את אזור צפון מערב פתח תקווה, אזור התעשייה קריית אריה ופארק אזורים.

==מבנה התחנה==
התחנה ממוקמת על שלוחה של הקו האדום המקשרת אותו לדפו קריית אריה. מדרום לתחנה, מתחת למחלף גהה, נבנה צומת מסילות תת-קרקעית (המכונה "צ'יימבר" -Chamber), בו ייפגשו המסילות של הקו האדום ממערב עם המסילות לשלוחת הדפו לכיוון צפון. מסילה בודדת, תת-קרקעית, תקשר בין השלוחה לכיוון מזרח, כך שרכבות יכלו לנוע מדפו קריית אריה לכיוון התחנה המרכזית של פתח תקווה. על מסילה זו לא מתוכנן שרות נוסעים רק מעבר של רכבות לצורך אחסון וטיפול בדפו.

לתחנה מתחברות מכיוון צפון צמד מנהרות באורך 730 מטר, שעוברות מתחת לכביש 4, לכיוון דפו קריית אריה - שכולל גם תחנת נוסעים ומעבר תת-קרקעי להולכי רגל שמקשר בין תחנת קריית אריה של רכבת ישראל בפתח תקווה לבין הדפו.

מעבר תת-קרקעי להולכי רגל מתחת לכביש 4 מקשר בין התחנה וקריית אריה ופארק אזורים סמוך למגדל אדגר ברחוב אפעל בפתח תקווה. בנוסף לכך, גם גשר להולכי רגל ורוכבי אופניים באורך של כ-117 מטרים מחבר את התחנה לאזור התעשייה.

; מאפייני התחנה
* שטח הפרויקט: 4,704 מטר רבוע
* רוחב הרציפים: 10 מטר
* עומק התחנה: 15 מטר

==היסטוריה==
באוגוסט 2011, זכתה חברת דניה סיבוס במכרז להקמת "פיר שילוח אם המושבות" בסכום של כ-117 מיליון ש"ח. דרך פיר השילוח תכננו להוריד מכונות TBM, במטרה לבצע את כריית שתי מנהרות לכיוון מערב של התוואי התחתי של הקו האדום של הרכבת הקלה בתל אביב, ובהמשך לבנות בפיר את "תחנת אם המושבות". עבודות ההקמה באתר החלו ב-2012.

ב-16 בינואר 2013, השתתף שר התחבורה, ישראל כץ, בטקס הנחת אבן הפינה לפרויקט הרכבת הקלה בגוש דן באתר "פיר אם המושבות".

הקמת "פיר אם המושבות" הושלמה בשנת 2014. אך לבסוף לא נעשה בו שימוש. ביולי 2017, יצאה מכונת ה-TBM, שזכתה לכינוי "וונדר וומן", מדפו קריית אריה (ולא הוכנסה דרך פיר אם המושבות) בדרכה לאתר התחנה התת־קרקעית גשר אם המושבות. בערב ראש השנה חיבלו אלמונים במכונת הכרייה, כנראה במטרה לעצור את העבודות בחג. הנזק תוקן, ועבודות החברה הסינית, הבונה את המנהרות, נמשכו כמתוכנן גם בראש השנה וביום כיפור.

בדצמבר 2017 סיימה לכרות את קטע המנהור שבין פורטל הדפו בקרית אריה לתחנת גשר אם המושבות באורך 730 מטר, ונכנסה לפיר, תחילה פרצה את קיר הפיר והתקדמה בתוך שרוול פלדה שהוכנן לבטיחות, כדי להשוות את הלחצים משני עברי הקיר. (למעשה הפיר שהוקם עיכב את התקדמות המכונה). משם היא תמשיך דרומה למחלף גהה, ותפנה לציר ז'בוטינסקי לכיוון תל אביב לכרות את המנהרה שמסתיימת בתחנת בן-גוריון ותהיה באורך 3,100 מטר. 

ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

== גלריה ==
<gallery>
קובץ:Emhamoshavot01.jpg|אולם הכירטוס
קובץ:Emhamoshavot03.jpg|המסילה לצד אולם הטרמינל
rakall04.jpg|מנהרת מסילת הרכבת בסמוך לתחנה
GESHER EM HAMOSHAVOT LRT STATION PLATFORMS2.jpg|קומת הרציפים בתחנה
GESHER EM HAMOSHAVOT LRT STATION PLATFORMS1.jpg|קומת הרציפים בתחנה
</gallery>

== קישורים חיצוניים ==
* [https://www.nta.co.il/light-rail/red-line/%D7%92%D7%A9%D7%A8-%D7%90%D7%9D-%D7%94%D7%9E%D7%95%D7%A9%D7%91%D7%95%D7%AA/ תחנת אם המושבות] באתר נת"ע

== הערות שוליים ==

קטגוריה:בני ברק: תחבורה
גשר אם המושבות
גשר אם המושבות
טסלה סמי

טסלה סמי היא משאית חשמלית מונעת מצבר. הדגם נחשף ב-16 בנובמבר 2017 ויצורו החל בשנת 2022 על ידי חברת טסלה, המסירה הראשונה בוצעה בדצמבר 2022.

החברה הודיעה בתחילה כי טווח הנסיעה של המשאית יהיה 805 ק"מ להטענה מלאה, ויהיה ניתן לנסוע 644 ק"מ לאחר הטענה של 80%, המתבצעת בתוך 30 דקות בלבד באמצעות טעינה על ידי המטענים הייעודיים של טסלה.

מנכ"ל טסלה, אילון מאסק, אמר כי המשאית תגיע עם טכנולוגיית הטייס האוטומטי של טסלה כסטנדרט המאפשר מצב נהיגה חצי-אוטונומית על כבישים מהירים.

[https://youtu.be/OIdjv6oHzio בכנס מחזיקי מניות ב-6 ביוני 2018] רמז מאסק על כך שנתוני המשאית יהיו אף טובים יותר ממה שפורסם בתחילה.

== היסטוריה ==
המשאית הוזכרה לראשונה בתוכנית של טסלה מ-2016. החברה אמרה באותו זמן שיש להם אב טיפוס למשאית שתשתמש במנועים חשמליים מסוג זהה לזה המשמש בטסלה מודל 3. עד אפריל 2017 הוביל ג'רום גליאן, סגן נשיא תוכניות הרכב של טסלה, את תוכנית הטסלה סמי.

חשיפת הסמי התרחשה במסיבת עיתונאים ב-16 בנובמבר 2017, בה סיפק מאסק פרטים נוספים לגביה. הוא לא חשף את המחיר, אך טען כי נסיעה ב'סמי' תעלה 20 סנט פחות למייל מאשר משאית דיזל. נבואה זו תלויה בעלות החשמל במקום שבו ייטען הסמי; העלות הגבוהה בקליפורניה, למשל, עשויה לגרום לעלות נסיעה לא כדאית בהשוואה למחירי הדלק.

ב-24 בנובמבר פרסם מאסק את המחיר הצפוי של הגרסאות עבור 480 ק"מ ו-805 ק"מ. טווח המחירים בין הגרסאות יהיה $150,000 ו-$180,000 דולר, בהתאמה.

בדצמבר 2022, באירוע שהתקיים במטה חברת טסלה בנבדה, נמסרו המשאיות הראשונות, כאשר חברת פפסיקו שהזמינה כמאה משאיות, הייתה הראשונה לקבל.

==הזמנות ==
את ההזמנות ניתן היה לבצע מיום מסיבת העיתונאים, וכבר בדצמבר כ-400 משאיות הוזמנו. במקור סכום ההפקדה מראש היה 5,000 דולר, סכום אשר הוגדל ל-20,000 דולר לאחר החשיפה בנובמבר.

עד דצמבר 2017 הזמנות גדולות כללו את החברות: אנהאוזר-בוש - 40 משאיות, Sysco - כ-50 משאיות, פפסיקו - 100 משאיות, ו-United Parcel Service - כ-125 משאיות.

==אב טיפוס ותוכניות ==
בנובמבר 2017 אמר מאסק כי הסמי תופעל על ידי ארבעה מנועים חשמליים מן הסוג המשמש את טסלה מודל 3. שתי תצורות המצבר כוללים טווח נסיעה של 480 ק"מ ו-805 ק"מ.

מיקום משטח הסוללות מתוכנן להיות מתחת לרצפת תא הנהג, ומשוך לאחור אל משטח הגלגלים. בטסלה אומרים שהסמי יוכל להאיץ מ-0 ל-100 קמ"ש ב-5 שניות (ללא מטען), ושתחזוקת משאית זו תהיה יותר פשוטה מאשר זו של משאית דיזל.
שני דגמי המשאית
באב-הטיפוס שהוצג בנובמבר, מושב הנהג היה ממוקם במרכז תא הנהג. המשאית מציגה מסך מגע נפרד בכל צד של ההגה, וללא שום מכשירים אחרים ולוחות. מאסק אמר כי השמשה תהיה חסינת ירי.

==תחרות ==
לחברות אחרות יש גם כן פיתוח משלהם למשאיות חשמליות, מתוכם: קבוצת פולקסווגן, Einride, Thor Trucks ,Cummins, דיימלר AG, ניקולה מוטור, טויוטה, BYD, קנוורת', Proterra, Inc. ו-Uber.

לשוק המשאיות החשמליות יש פוטנציאל רווח גבוה, וזאת משום שרוב הסחורות בעולם מובלות באמצעות משאיות (יותר מאניות ומטוסים יחדיו) לדוגמה: בארצות הברית נוטלות המשאיות כ-70% מסך כל ההובלות במדינה. כמו כן עלות החשמל ברוב המקומות זולה יותר בהשוואה למחירי הדלק, מה שיוצר יתרון משמעותי לחברות גדולות, כמו כן למשאית חשמלית יש עלות תחזוקה זולה משמעותית בהשוואה לעלות התחזוקה הגבוהה של מנועי הבעירה הפנימית.

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-2017
סמי
קטגוריה:כלי רכב אמריקאיים
כריסטנזה קרוקוב

משפט מכשפות
כריסטנזה קרוקוב (בדנית: Christence (Christenze) Kruckow; 1558 – 26 ביוני 1621) הייתה אצילה דנית שהואשמה כמכשפה. היא הייתה אחת מרק שתי בנות האצולה שהוצאו להורג בעוון כישוף בסקנדינביה.

כריסטנזה נולדה בנייבורג, אך כפי שהיה נהוג בין בני האצולה באותה תקופה, נשלחה בנערותה לחיות אצל משפחת אצולה אחרת, הזוג איילר ברוקנהוס ואשתו ברטה פריס, באחוזת נקבולה.

== משפט ראשון ==
כשברוקנהוס התאלמן בשנת 1582, כריסטנזה קיוותה שיינשא לה, אבל ב-1584 הוא התחתן עם אן בילה. אן בילה הפילה או ילדה 15 פעמים, וכולם מתו. כשבת דוד של אן ילדה ולד מת בשנת 1596, היא האשימה שלוש נשים על גרימת המוות על ידי כישוף, והביאה לשריפתן על המוקד. אן התחילה לחשוב שגם האסונות שלה מקורם במעשי כישוף. כדוגמת בת דודה, היא האשימה בכישוף אישה בשם אסה לאורידסס.

אסה העידה כי מיטת הכלולות של אן קולל בעת חתונתה על ידי גונדר קיילדרסוונס, שד, וכריסטנזה קרוקוב. נאשמת נוספת במקרה, יוהנה ינסנס, הוסיפה כי כריסטנזה נכחה בשבת מכשפות בבלוקסברג.

יוהנה ינסנס נשרפה על המוקד באשמת כישוף, אך הרשויות לא רצו להאשים בת אצולה, ואחיה של כריסטנזה לקח אותה משם ושיכן אותה אצל אחותם באולבורג.

== משפט שני ==
בשנת 1619, השלטונות החלו לחקור שמועות שפצחו באולבורג במשך מספר שנים לגבי מחלות מוזרות המתפשטות בעיר, וחתולים וחזירים מדברים בבית הקברות. מכך עלה ציד מכשפות ומספר נשים נשרפו על המוקד כמכשפות. חלקן טענו שכריסטנזה היא אחת מהן, אבל גם כאן הרשויות לא רצו להאשים בת אצולה.

אך המלך כריסטיאן הרביעי, לעומת זאת, אשר גילה עניין רב בנושא כשפים, ובהתאם להוראותיו, המשפט התקדם. אנשים להאשים אותה, והעדויות החלו להגיע: כומר האשים אותה במותה של אשתו; פידר פאולסון ראה אותה בתור אחת המכשפות שנכחו כאשר מכשפה הולידה מפלצת; סורן טומרמנד היה קורבן דקירה לאחר שקרוקוב הבטיחה לו מזל רע.

כריסטנזה נעצרה, והוחזקה במאסר למשך שנתיים בזמן שהתנהלו נגדה הליכים. היא הודתה שקיללה את מיטת הכלולות של אן בילה שנים קודם לכן, ושלא חיבבה את אשתו של הכומר. היא הורשעה ונידונה למוות בעוון כישוף. עתירתה לחנינה נדחתה. העונש על כישוף היה להישרף למוות, אך בשל מעמדה, כריסטנזה זכתה ליהרג בעריפת ראשה. הריגה באמצעי זה נחשבה ל"הריגה הוגנת", בו ההרוג שומר על כבודו, זכאי לקבורה כנסייתית, והכניסה לגן עדן אינה חסומה בפניו, בניגוד לאמצעים אחרים ובעיקר שרפה, דרכם הוצאו להורג מכשפות בדרך כלל. לפיכך, כריסטנזה נקברה על פי כל הטקסים המקובלים של הכנסייה.

בסקנדינביה, היה זה יוצא דופן שבת אצולה תישפט על כישוף. ידוע רק על מקרה אחד בדנמרק – המקרה של כריסטנזה, ומקרה אחד בשוודיה, בו קרסטין אולפסקס הוצאה להורג בשנת 1585.

== קישורים חיצוניים ==
<div class="mw-content-ltr">
* https://web.archive.org/web/20080110084350/http://www.historie-online.dk/special/sankthans/cristenze.htm (In Danish)
* Jan Guillou: Häxornas försvarare (The defender of the witches) (In Swedish)
* Christenze Kruckow. En adelig Troldkvinde fra Chr. IV's Tid (Christenze Kruckow. A noble witch from the age of Chr. the 4th), by Jorgen Carl Jacobsen
* [http://www.kvinfo.dk/side/597/bio/540/origin/170/ Dansk kvindebiografisk leksikon]
</div>

קטגוריה:נשים שהוצאו להורג בארצות אירופה
קטגוריה:נשים שהוצאו להורג באשמת כישוף
קטגוריה:נשים שהוצאו להורג בעריפת ראש
קטגוריה:נשים במאה ה-16
קטגוריה:נשים במאה ה-17
קטגוריה:נשים דניות
קטגוריה:ילידי 1558
קטגוריה:נפטרות ב-1621
פארק גורקי (מוסקבה)

פארק גורקי (ברוסית: Парк Горького, השם הרשמי: הפארק המרכזי לתרבות ומנוחה ע"ש גורקי) הוא גן במוסקבה, אחד הגנים המפורסמים בעיר בפרט וברוסיה בכלל. הוא נפתח לציבור בשנת 1928 ובשנת 1932 קיבל את השם הנוכחי.

== היסטוריה ==
הפארק על שם גורקי הוקם בשנות ה-30. כמו כל פרויקט מונומנטלי שנבנה בתקופתו של סטלין, גם להקמת גן זה הייתה משמעות סימבולית כפרויקט קומוניסטי מובהק המבטא את אידיאל היופי של השלטון הסובייטי. הפארק נחשב מוצלח מאוד ובמהרה הפך לפופולרי ביותר בין תושבי ואורחי מוסקבה. לא בכדי נכתבו על שמו של הפארק ספרים, הולחנו שירים ובשנות ה-80–90 התפרסמה אפילו להקת רוק ידועה בשם "גורקי פארק".

בשטחו של הפארק מצויים גם ביתני אומנים וגם מוזיאון המוסך לאומנות עכשווית.

=== לאחר נפילת ברית המועצות ===
לאחר נפילת מסך הברזל נוספו בשטחו גם פארק שעשועים וגם פארק מים.

במהלך שנת 2011 עבר הפארק שיפוצים. האגם במרכז הפארק נוקה, בעלי דוכנים ומתקני שעשועים זולים אשר הסתירו את הנוף בשנים שלפני השיפוץ פונו והוא הפך שוב לפופולרי ביותר. לאחר השיפוץ בוטל התשלום על הכניסה לפארק, הותקנה רשת אלחוטית חינמית של אינטרנט וליד הספסלים החדשים הותקנו שקעי חשמל לרווחת הציבור. במקום מתקיימות פעילויות מגוונות לציבור המבקרים, הכוללות ריקודים, פעילויות ספורט למבוגרים וילדים, הקרנת סרטים תחת כיפת השמיים ועוד, ונפתחה גלריה לאמנות עכשווית בשם "גאראז’". בתקופת החורף הופך כמעט כל הפארק למשטח החלקה על הקרח ענק עם גשרים ומעברים להולכי רגל, מה שהכניס אותו לספר השיאים של גינס.

== גלריה ==
<gallery>
Moscow Gorky Park main portal 08-2016 img1.jpg|שער הכניסה הראשי של הפארק
Moscow Gorky Park colonnades viewpoint 08-2016 img2.jpg|תצפית מעל מבנה שער הכניסה אל הפארק
Moscow Gorky Park colonnades viewpoint 08-2016 img1.jpg|השדרה המרכזית בפארק גורקי
Здание Музея современного искусства «Гараж».jpg|מוזיאון המוסך לאומנות עכשווית
Yakimanka District, Moscow, Russia - panoramio (218).jpg|גן נסקוצ'ני
</gallery>

== קישורים חיצוניים ==

* 

קטגוריה:מוסקבה: פארקים
טרקטור פורד סדרה N

טרקטור פורד סדרה N (באנגלית: Ford N-Series tractor) היא סדרת טרקטורים שיוצרה על ידי קונצרן הרכב פורד בין השנים 1939–1952.

==דגמים ==
* "9N": יוצרו כ-750,000 יחידות. מחיר היחידה בהשקה עמד על 585 דולר (יוצר משנת 1939)
* "2N": מחיר היחידה בהשקה, בשנת 1945 עמד על 1,120 דולר (יוצר בין השנים 1942–1947)
* "8N": (יוצר בין השנים 1947–1952)
* "NAA": (יוצר משנת 1952)

== תמונות ==
<gallery mode="packed" heights="110">
קובץ:Ford 9N tractor (1941).jpg | פורד "9N", שנת 1941
קובץ: Ford Ferguson 9N tractor 1942.jpg | פורד "9N", שנת 1942
קובץ:3ème Salon des tracteurs anciens - Moulin de Chiblins - 18082013 - Tracteur Ford 8N - 1948 - droite.jpg | פורד "8N", שנת 1949
קובץ:Ford-Tractor.jpg | פורד "סדרה N"
קובץ:Classic Tractors (2620977571).jpg |פורד "9N"
קובץ:Tule Lake Relocation Center, Newell, California. Seed potatoes are brought to the 500 acre farm at . . . - NARA - 538249.jpg | פורד סדרה N
קובץ:Ford tractor a.jpg | פורד "סדרה N"
קובץ:1953 Ford Golden Jubilee-Restored-Rear.JPG | פורד "NAA", שנת 1953
</gallery>

==ראו גם==
* פורד
* פורד 5000

==לקריאה נוספת==
* [https://web.archive.org/web/20171218100822/http://www.oldfordtractors.com/idhistory.htm טרקטורים פורד 1939-1964] (oldfordtractors)

==קישורים חיצוניים==

* 
* 
* [http://www.ntractorclub.com/ מועדון N טרקטורים ] (ntractorclub)

==הערות שוליים==

N
קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-1939
קטגוריה:כלי רכב אמריקאיים
איזומורפיזם (סוציולוגיה)

בסוציולוגיה כלכלית, איזומורפיזם (בעברית: דמיון צורה או דמיון) הוא מונח המתאר את הדמיון המבני הקיים בין ארגונים הפועלים בשדות מוסדיים שונים.

במאמר משנת 1983 הסוציולוגים פול דימאג'יו וולטר פאוול טענו שהדמיון בין ארגונים בחברות מודרניות רב מהצפוי. שני החוקרים התבססו על הטענה של הסוציולוג מקס ובר שבחברות מודרניות תהליכי בירוקרטיזציה מייצרים "כלוב ברזל", המגביל את חירותו של האדם. במאמרם זיהו שני החוקרים שלושה מנגנונים המייצרים דמיון רב בין ארגונים. המנגנון הראשון הוא מנגנון של איזומורפיזם (דִּמְיוֹן צוּרָה) כפוי - מנגנון זה מבוסס על הכוח של מוסדות פוליטיים ומוסדות ללא כוונת רווח (בייחוד קרנות נדבנות) לקבוע סטנדרטים שבהם ארגונים חייבים לעמוד כדי לפעול או לזכות במימון. המנגנון השני הוא איזומורפיזם מימטי – מנגנון זה מבוסס על הנטייה של ארגונים לחקות ארגונים אחרים בתנאים של אי-ודאות. המנגנון השלישי הוא מנגנון נורמטיבי – מנגנון זה מבוסס על הנטייה של עובדים בארגונים בשדה נתון להיות בעלי הכשרה מקצועית דומה, המובילה בתורה להתנהגות ארגונית דומה.

== איזומורפיזם בתעשיית העיתונות ==
מושג זה זכה לפיתוח תאורטי ובחינה אמפירית ניכרת במדעי החברה. למשל, בתחום העיתונות נמצא שאתרי חדשות בוחרים לסקר בעמודי הבית שלהם אירועים ותופעות זהים, וכי ניתן להסביר דמיון זה בעזרת הנטייה של עורכים באתרי החדשות השונים לעקוב באינטנסיביות אחרי עמודי הבית של מתחריהם. עם התגברות הדומיננטיות של רשתות חברתיות דוגמת פייסבוק וטוויטר, גברה היכולת שלהן לכפות על ארגוני חדשות להשתמש בפורמטים מסוימים ליצירה ולהפצה של חדשות בשל הקהל הרב שהן מפנות לארגונים אלו. יש הגורסים שההשפעה האיזומורפית של רשתות חברתיות היא תוצר של ההתבססות שלהן על אלגוריתמים. כך, למשל, קמו שורה של ארגוני חדשות אמריקאיים דוגמת באזפיד וברייטבארט שמשתמשים בכותרות מושכות (קליקבייט) כדי לעודד שיתוף של התכנים שהן מפיקות והקלקה עליהם.

==הערות שוליים==
<div style="direction: ltr;">

</div>

קטגוריה:סוציולוגיה
אלכס וילסון

אלכסנדר "אלכס" שלדון וילסון (באנגלית: Alexander "Alex" Sheldon Wilson; 1 בדצמבר 1907 - 9 בדצמבר 1994) היה אתלט קנדי, סגן אלוף אולימפי ובעל מדליית ארד אולימפית (לוס אנג'לס 1932) בריצת 800 מטר ובריצת 400 מטר, בהתאמה.

== ביוגרפיה ==
וילסון נולד במונטריאול, קוויבק, קנדה. הוא למד באוניברסיטת נוטרדאם, אינדיאנה שבארצות הברית.

באולימפיאדת אמסטרדם (1928) זכה וילסון במדליית ארד בריצת שליחים 4X400 מטר בתוצאה של 3:15.4 דקות, אחרי ארצות הברית שקבעה שיא עולם חדש של 3:14.2 דקות וגרמניה (3:14.8 דקות). נוסף לכך, הוא סיים במקום שמיני בשלב חצי הגמר בריצת 400 מטר בתוצאה של 49.2 שניות ולא עלה לריצת הגמר (רק 6 אצנים עולים לריצת הגמר) ובמקום 15 בריצת 800 מטר בתוצאה של 1:57.1 דקות (רק 9 אצנים עלו לריצת הגמר).

במשחקי האימפריה הבריטית שנערכו בהמילטון, אונטריו, קנדה בשנת 1930 זכה וילסון ב-3 מדליות אחת מכל סוג. מדליית זהב, בריצת 440 יארד (48.8 שניות), מדליית כסף בריצת שליחים 4X440 יארד (3:19.8 דקות) ומדליית ארד, בריצת 880 יארד (1:55.6 דקות).

באליפות המכללות (NCAA) שנערכה ב-1931 זכה וילסון במדליית זהב בריצת 400 מטר.

באולימפיאדת לוס אנג'לס (1932) זכה וילסון ב-3 מדליות, 1 כסף ו-2 ארד. מדליית כסף בריצת 800 מטר בתוצאה של 1:49.9 דקות, אחרי טומי המפסון מבריטניה שקבע שיא עולם חדש של 1:49.7 דקות ולפני בן ארצו פיל אדוארדס (1:51.5 דקות). מדליות ארד, בריצת 400 מטר בתוצאה של 47.4 שניות, אחרי ביל קאר שקבע שיא עולם חדש של 46.28 שניות ובן איסטמן (46.50 שניות), שניהם מארצות הברית ובריצת שליחים 4X400 מטר בתוצאה של 3:12.8 דקות, אחרי ארצות הברית שקבעה שיא עולם חדש של 3:08.14 דקות ובריטניה (3:11.2 דקות).

לאחר המשחקים האולימפיים הוא עבר לאוניברסיטת לויולה בשיקגו ושם אימן שחייה, כדורסל ואתלטיקה קלה במשך כ-13 שנים, עד שנת 1945. חמש שנים לאחר מכן, הוא שב כמאמן אתלטיקה לאוניברסיטת נוטרדאם בה למד, עד לפרישה בשנת 1972.

וילסון מת בטקסס ב-1994, ימים אחדים לאחר יום הולדתו ה-87.

== הנצחה ==
כיום מתקיימת באוניברסיטת נוטרדאם בה למד תחרות אתלטיקה בינלאומית על שמו.

== הישגים ותארים ==
בחייו וגם לאחר מותו זכה וילסון במספר תוארי כבוד ספורטיביים, לרבות הכללתו בהיכל התהילה של האתלטים הקנדים (ב-1954).

==שיאים אישיים ==
* ריצת 400 מטר: 47.3 שניות (1932)
* ריצת 800 מטר: 1:49.9 דקות (1932)

==קישורים חיצוניים==

קטגוריה:אתלטים קנדים
קטגוריה:אתלטים באולימפיאדת אמסטרדם (1928)
קטגוריה:אתלטים באולימפיאדת לוס אנג'לס (1932)
קטגוריה:מהגרים מקנדה לארצות הברית
קטגוריה:קנדים שנולדו ב-1907
קטגוריה:קנדים שנפטרו ב-1994
בוננדה

מיילדת מתקופת הרנסאנס מסייעת ליולדת בכיסא לידה
בוננדה (בספרדית: Bonanada, נולדה ונפטרה במאה ה-14, fl. 1373-1380), הייתה מיילדת יהודייה-ספרדייה ששירתה את משפחות האצולה והמלוכה של ימי הביניים. היא הייתה המיילדת הרשמית של משפחת המלוכה של אראגון, ואף פעלה למען משפחות המלוכה של קטלוניה, קסטיליה, ולנסיה, סיציליה וצרפת.

== רקע המקרה ==
בוננדה הייתה בעלת מקצוע מוערכת, ושירתה רבות מבנות המלוכה, ביניהן אלאנור מאראגון, מלכת קסטיליה, וכן ויולנט מבאר, ותוארה על ידי פדרו הרביעי מלך אראגון ואלאנור מלכת סיציליה כמשרתת מצוינת הראויה לאמון.

ב-1373, היא הואשמה על ידי יורש העצר, העתיד להיות חואן הראשון מלך אראגון, ברציחתה באמצעות כישוף של ארוסתו, ג'ואן נסיכת צרפת, אשר מתה בדרכה לאראגון כדי להינשא. אך המלך והמלכה נתנו לבוננדה את מלוא הגנתם המלכותית, ודרשו את החזרתה המיידית מאחזקתו של חואן, וכך נעשה.

הסיפור נודע דרך מכתבים שכתבו המולכים לבנם אשר שרדו כתיעוד היסטורי. במכתבו, כתב המלך "אם היה הדבר אפשרי, לא היה מלך או לורד בעולם עדיין בחיים". המלכה דרשה את החזרתה של בוננדה כדי שתשמש כמיילדת עבור בתה ואחותו של חואן, הנסיכה חואנה מאראגון.

שמה הטוב של בוננדה הושב, והמקרה אף גרם להגברה בדרישה לשירותיה, והיא המשיכה ליילד בני מלוכה כולל לפחות מלך אחד, פרננדו הראשון, מלך אראגון. בתפנית אירונית, חואן עצמו ביקש את שירותיה של בוננדה כשאשתו ויולנט מבאר ילדה, מכיוון שהיא סירבה את שירותיה של כל מיילדת אחרת מלבדה.

; הקשר היסטורי:
בתקופה זו, הרפואה עוד לא הייתה ממוסדת, וכך נשים יכלו לעבוד כמרפאות ומיילדות, תפקידים שמילאו היסטורית, והעבירו את הידע האנטומי וההכרות עם צמחי מרפא בעל פה מדור לדור. מאוחר יותר, מיסוד מקצוע הרפואה הדיר את הנשים, ואף הפכן לעוברות על החוק - גישה שהתקבעה בין היתר בהאשמתן בכישוף. נשים מרפאות נקראו לאורך הדורות ברחבי אירופה "נשות חוכמה" (wise women), ובצידי המכשפות היו מקרים בהם התייחסו למילים "מכשפה" ו"אשת חכמה" כמילים מקבילות. במקרה כמו של בוננדה, החשיבות של מרפאות עבור נשים אחרות הייתה במרכז המקרה, בהקשר של פרטיות וצנעת הפרט בכל הקשור לגופן ותהליך הלידה.

== קישורים חיצוניים ==
<div class="mw-content-ltr">
* «[http://dbd.cat/fitxa_biografies.php?id=443 Diccionari Biogràfic de Dones: Bonanada] »
* Rubió i Lluch, Antoni (2000). Documents per a la història de la cultura catalana medieval. Ed. facsímil. Barcelona: Institut d'Estudis Catalans.
</div>

==הערות שוליים==

קטגוריה:נשים שהואשמו כמכשפות
קטגוריה:מיילדות
קטגוריה:אישים שחיו במאה ה-14
תחנת אלנבי

תחנת אלנבי על שם עפרה חזה היא תחנת רכבת קלה תת-קרקעית הדרומית ביותר מתוך עשר התחנות התת-קרקעיות לאורך הקו האדום של הדנקל, וממוקמת על ציר רחוב יהודה הלוי-מקוה ישראל, בין רחוב אלנבי לרחוב בצלאל יפה בתל אביב. התחנה נפתחה ב-18 באוגוסט 2023.

התחנה קרויה על שם הזמרת עפרה חזה, אשר גדלה וחיה באזור דרום העיר שם נמצאת התחנה.

בתחנה קיימים מסנני אב"כ כך שהתחנה תשמש כמקלט בעת מתקפה כימית.

== מבנה התחנה ==
התחנה נבנתה מתחת לרחוב יהודה הלוי ויש בה שלוש כניסות, מצפון מזרח לכיוון רחוב הרכבת, מדרום מזרח לכיוון רחוב מקוה ישראל ומערב לכיוון רחוב אלנבי, בנקודה זו יהיה גם חיבור עם הקו הסגול שיעבור במפלס הרחוב.

===מאפייני התחנה===
*שטח התחנה: 3,267 מ"ר
*עומק התחנה: 28 מטר
*רוחב הרציפים: 10 מטר
{| class="wikitable" style="text-align: center;"
|+
!כניסה
!נגישות
!אתר סמוך
|-
|A
|דרגנוע ומדרגות
|שדרות רוטשילד, מגדל ציון, מגדל הבינלאומי, מגדל אלרוב
|-
|B
|מעלית, דרגנוע ומדרגות
|
|-
|C
|דרגנוע ומדרגות
|רחוב אלנבי, שדרות רוטשילד, מגדל מאייר ברוטשילד, בית ועד הקהילה
|}

==היסטוריה==
במאי 2015 זכו ביחד חברת סולל בונה וחברת CCECC הסינית במכרז לבניית המנהרות והתחנות בחלק המערבי של הקו האדום הכולל גם את תחנת אלנבי. עבודות ההקמה באתר החלו באוגוסט, 2015.

ב-23 בנובמבר 2016, חלו שינויים בהסדרי התנועה בסביבת התחנה, רחוב הרכבת חובר עם שדרות רוטשילד דרך רחוב רמח"ל.

בנובמבר 2020 נפתח מחדש רחוב יהודה הלוי מעל גג התחנה, ובפברואר 2021 הסתיימו עבודות הפיתוח ברחוב.
נכון ליוני 2021 התבצעו בתחנה עבודות הגמרים, עבודות התקנת המערכות והמסילות. ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

==גלריית תמונות==
<gallery>
קובץ:תחנת אלנבי מזרח.jpg|תחנת אלנבי בבניה. מבט לצד מזרח.
קובץ:תחנת אלנבי מערב.jpg|תחנת אלנבי בבניה. מבט לצד מערב.
קובץ:עבודות בתחנת אלנבי 2.jpg|עבודות בתחנת אלנבי. "שליפת" משאית שביצעה עבודות בעומק התחנה. תשומת לב לגודל המשאית להמחשת ממדי הפרויקט.
קובץ:ALLENBY LRT STATION PASSAGE1.jpg|אחד המעברים מאולם הכרטוס בתחנה לאחת היציאות.
קובץ:Train Enters Allenby LRT Station Platform 1.webm|רכבת נכנסת לרציף מספר 1.
</gallery>

== קישורים חיצוניים ==

* [https://www.nta.co.il/content/תחנת-אלנבי תחנת אלנבי] באתר נת"ע
* 

== הערות שוליים ==

אלנבי
אלנבי
קטגוריה:הנצחת אדמונד אלנבי
תחנת בן-גוריון

תחנת בן-גוריון היא אחת מעשר התחנות התת-קרקעיות לאורך הקו האדום של הרכבת הקלה במטרופולין תל אביב, וממוקמת על ציר ז'בוטינסקי בבני ברק, בין צומת הרחובות דרך בן-גוריון ורבי עקיבא בסמוך למגדל BBC Tower וצפויה להיות מחוברת לקומות הראשונות בו עם דרגנועים. עבודות ההקמה, שהחלו בפברואר 2016, בוצעו על ידי נת"ע. התחנה היא התחנה התת-קרקעית השנייה בגודלה בקו האדום של הרכבת הקלה (אחרי תחנת קרליבך) בשל מערכת מסוטים שקיימת בתחנה.

==מאפייני הפרויקט==
* שטח התחנה: 5,107 מ"ר
* עומק התחנה: 27 מטר
* רוחב הרציפים: 10 מטר

== היסטוריה ==
בניית התחנה הושלמה בסוף שנת 2022. ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

== גלריה ==
<gallery>
קובץ:תחנת בן גוריון של הרכבת הקלה.jpg|alt=|מערכת הדרגנועים המובילה מקומת הכרטוס אל הרציפים ולהיפך
קובץ:תחנת בן גוריון של הרכבת הקלה2.jpg|alt=|עמדות התיקוף בקומת הכרטוס
קובץ:תחנת בן גוריון של הרכבת הקלה3.jpg|alt=|קומת הרציפים
קובץ:BEN GURION LRT STATION TICKETING1.jpg|קומת הכרטוס
קובץ:Ben Gurion Light Rail Station Platform 4.jpg|רכבות בשני הרציפים
קובץ:Train Enters Ben Gurion Light Rail Station Platform 1.webm|רכבת נכנסת לרציף 1
</gallery>

==קישורים חיצוניים ==

* [https://www.nta.co.il/content/%D7%AA%D7%97%D7%A0%D7%AA-%D7%91%D7%9F-%D7%92%D7%95%D7%A8%D7%99%D7%95%D7%9F תחנת בן-גוריון] באתר נת"ע
*מיכאל יעקובסון: [https://michaelarch.wordpress.com/2023/03/05/%d7%a1%d7%99%d7%91%d7%95%d7%91-%d7%91%d7%aa%d7%97%d7%a0%d7%aa-%d7%91%d7%9f-%d7%92%d7%95%d7%a8%d7%99%d7%95%d7%9f-%d7%a9%d7%9c-%d7%94%d7%a7%d7%95-%d7%94%d7%90%d7%93%d7%95%d7%9d-%d7%91%d7%a8%d7%9b%d7%91/ סיבוב בתחנת בן-גוריון של הקו האדום], באתר 'חלון אחורי', 5 במרץ 2023

== הערות שוליים ==

קטגוריה:בני ברק: תחבורה
בן-גוריון
קטגוריה:כביש 481: תחבורה ציבורית
בן-גוריון
קטגוריה:הנצחת דוד בן-גוריון
תחנת אהרונוביץ'

תחנת אהרונוביץ היא אחת מעשר התחנות התת-קרקעיות לאורך הקו האדום של הרכבת הקלה במטרופולין תל אביב, וממוקמת על ציר ז'בוטינסקי בבני ברק, בין צומת הרחובות אהרונוביץ' והרב שך. העבודות להקמת התחנה החלו בפברואר 2016, ובוצעו על ידי נת"ע.

== מבנה התחנה ==
* שטח התחנה: 3,142 מ"ר
* עמק התחנה: 27 מטר
* רוחב הרציפים: 10 מטר.

== היסטוריה ==
העבודות להקמת התחנה התאפיינו, בין היתר, בשטח עבודה עירוני, צפוף ביותר, עם קרבה רבה לבנייני מגורים. לצורך הקמת התחנה נדרשה העתקת תשתיות נרחבת, כולל תשתיות חשמל, תקשורת, מים, ניקוז וביוב, עבודה שנמשכה כשנתיים, עד לפינוי כל תחום עבודות התחנה מתשתיות קיימות. 

בדומה לשאר התחנות התת-קרקעיות בקו האדום, גם בתחנת אהרונוביץ' החפירה התבצעה מתחת לתנועת כלי הרכב, כאשר הם נעים על גבי משטח בטון, שהוא מעין גשר המורכב מקונסטרוקציית פלדה שעליה מורכבים לוחות של בטון דרוך.

נכון למאי 2020 התבצעו בתחנה עבודות בנייה של שלד התחנה. 

ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

== קישורים חיצוניים ==
*[https://www.nta.co.il/content/%D7%AA%D7%97%D7%A0%D7%AA-%D7%90%D7%94%D7%A8%D7%95%D7%A0%D7%95%D7%91%D7%99%D7%A5 תחנת אהרונוביץ'] באתר נת"ע

קטגוריה:בני ברק: תחבורה
אהרונוביץ
קטגוריה:כביש 481: תחבורה ציבורית
אהרונוביץ
עונת 1930/1931 בליגת ארץ ישראל בכדורגל

עונת 1930/1931 בליגת ארץ ישראל בכדורגל (כונתה גם ליגה א) הייתה אמורה להיות העונה הראשונה של הליגה בכירה בכדורגל בארץ ישראל. וזאת לאחר הקמת ההתאחדות לכדורגל הישראלית ב-1928 במהלך תקופת המנדט. הליגה אמורה הייתה להיות הבכירה ביותר בארץ ישראל.

העונה החלה במאי 1930 והופסקה בנובמבר 1930. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים.

בליגה זו שיחקו 11 קבוצות, נציגות המחוזות השונים, כמו כן, 5 נציגות של השלטון הבריטי ששלט בארץ ישראל.

ליגת המשנה מתחת לליגה זו התחלק ל-4 מחוזות וכללו קבוצות חלשות יותר, קבוצות מילואים של הקבוצות מהליגה הראשונה וקבוצות קטנות של יחידות בצבא הבריטי.

לאחר פרסום הספר הלבן השני, נוצרה מתיחות בין תושבי האזור לבין המשטר הבריטי ולכן נאסר על הקבוצות הבריטיות לשחק אל מול הקבוצות העבריות ועל כן המשחקים הופסקו מעט לאחר מכן על ידי ההתאחדות.
ניסיון להמשיך את הליגה עם הקבוצות העבריות בלבד לא צלח, והליגה נזנחה.

==טבלת הליגה לפני הפסקתה==

{| class="wikitable sortable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||מכבי תל אביב||6||5||1||0||27||10||11
|-
|2||הגדוד ה-48 ||4||4||0||0||23||1||8
|-
|3||מכבי פתח תקווה||5||3||1||1||18||12||7
|-
|4||המעופפים רמלה||9||3||0||6||22||36||6
|-
|5||המשטרה הבריטית||3||2||0||1||9||6||4
|-
|6||הפועל חיפה||5||1||2||2||6||10||4
|-
|7||מכבי חשמונאי ירושלים||3||1||1||1||7||7||3
|-
|8||המעופפים ירושלים||4||1||0||3||8||12||2
|-
|9||הפועל תל אביב||3||0||1||2||3||8||1
|-
|10||גדוד סטאפורדשייר||1||0||0||1||0||4||0
|-
|11||הפועל ירושלים||3||0||0||3||0||17||0
|}

== הערות שוליים ==

קטגוריה:1930 בארץ ישראל: ספורט
קטגוריה:תחרויות כדורגל ב-1930
בנו שטראוכר

בנו שטראוכר (בגרמנית: Benno Straucher; 11 באוגוסט 1854 - 5 בנובמבר 1940) היה דוקטור למשפטים, מנהיג יהודי בבוקובינה, חבר בפרלמנט של האימפריה האוסטרו-הונגרית ולאחר סיפוח בוקובינה לרומניה חבר פרלמנט רומניה בשתי קדנציות לא רצופות.

==ביוגרפיה==
שטראוכר נולד בכפר רוחוזנה, שבקרבת סדיגורה, באימפריה האוסטרו-הונגרית. הוא סיים גימזיה בצ'רנוביץ, למד משפטים באוניברסיטת וינה ועשה דוקטורט במשפטים באוניברסיטת צ'רנוביץ ב-1880 ובסיום לימודיו עבד כעורך דין. הוא היה פעיל ומנהיג של הקהילה היהודית המקומית. שטראוכר ייסד והנהיג את המפלגה העממית-לאומית יהודית המקומית. בבחירות לבית הנציגים האוסטרי ב-1891 נוצח על ידי המועמד המכהן, היינריך וגנר, אך בבחירות של 1897 נבחר מטעם המפלגה הלאומית היהודית תוך ניצחון על ראש עיריית צ'רנוביץ, הפרייהר הפולני אנטון כוחנובסקי. הוא נבחר שוב ב-1900 וגם ב-1911. במהלך השנים 1894 עד 1925 ובין 1927 ל-1928 היה נשיא הקהילה היהודית של צ'רנוביץ והשתתף בניהולם של מוסדות פילנתרופיים שונים. לאחר מלחמת העולם הראשונה, כשדוכסות בוקובינה סופחה לממלכת רומניה, נבחר לפרלמנט הרומני בשנים 1920 ו-1922. לאחר ש"המפלגה העממית-לאומית יהודית" התאחדה עם "התאחדות היהודים הרומנים", שטראוכר נבחר לפרלמנט הרומני ב-1927 ברשימת המפלגה הלאומית ליברלית (רומניה). ב-1934 נוצח בבחירות על ידי מועמד יהודי אחר מאותה מפלגה.

==לקריאה נוספת==
* Evreii din România - Breviar biobliografic, Editura Hasefer, Bucureşti, 2008, עמודים 377 - 378.

==קישורים חיצוניים==

* [http://www.creeaza.com/referate/istorie/MINORITAILE-DIN-ROMANIA-IN-PER759.php MINORITAȚILE DIN ROMANIA IN PERIOADA INTERBELICA] 

==הערות שוליים==

קטגוריה:יהודים מבוקובינה
קטגוריה:יהודים חברי הפרלמנט הרומני
קטגוריה:יהדות צ'רנוביץ: אישים
קטגוריה:ילידי 1854

קטגוריה:נפטרים ב-1940
TV4 Film

TV4 Film הוא ערוץ טלוויזיה שוודי הנמצא בבעלות TV4 Group. הערוץ משדר סרטים, בהתאם לרישיונו.

הערוץ הגיש בקשה לרישיון לשידור סרטים בסתיו 2003 ובדצמבר אותה שנה הוא קיבל אותו. הערוץ הושק תחת השם TV4 Film באפריל 2004. הסרט הראשון ששודר הוא אהבה בשחקים.

שנה לאחר ההשקה, הערוץ הגיע לחדירה של 26% מהשוק, מה שהפך אותו לערוץ הסרטים הפופולרי ביותר בשוודיה. עד אוגוסט-אוקטובר 2006 חדירתו עלתה ל-39%.

הסרטים שמשודרים בערוץ כוללים סרטים מכמה יוצרי סרטים מפורסמים, בהם מטרו גולדווין מאייר, האחים וורנר, ועוד. הערוץ מתמקד בשידורי סרטים משנות ה-50, ה-60, ה-70, ה-80 וה-90 של המאה ה-20.

הגרסה הפינית של הערוץ הושקה בנובמבר 2006 בשיתוף MTV3, הערוץ נקרא סאב לפה.

באוקטובר 2011 החל הערוץ לשדר פרסומות.

== הפצה ==
הערוץ מופץ דיגיטלית באמצעות הלווין, רשתות הכבלים ורשת השידור היבשתית החינמית.

ב-21 באפריל 2005 הושק הערוץ על פלטפורמת Viasat, והחל מ-1 בינואר 2006 הערוץ זמין בחבילות הכסף והזהב של החברה.

=== פופולריות ===
בשנת 2009 עמד אחוז הצפייה הממוצע בערוץ על 0.9%.

== ראו גם ==
* TV4
* Viasat Film

== קישורים חיצוניים ==
* 
== הערות שוליים ==

קטגוריה:ערוצי טלוויזיה
קטגוריה:ערוצי טלוויזיה שוודיים
הואן ז'זוס

הואן גיליירמי נונס ז'זוס (בפורטוגזית: Juan Guilherme Nunes Jesus; נהגה: [huˈɐ̃ ʒɛˈzus] ; נולד ב-10 ביוני 1991) הידוע גם כהואן ז'זוס הוא כדורגלן ברזילאי המשחק בעמדת הבלם ולעיתים בעמדת המגן השמאלי בנאפולי מהסרייה א'.

==קריירת מועדונים==

בשנת 2007 ז'זוס הצטרף לקבוצת הנוער של קבוצת אינטרנסיונל. את הבכורה בהרכב הקבוצה הבוגרת ערך בשנת 2010 וכבר באותה שנה זכה עימה בגביע הליברטדורס, אך סיים את דרכו בקבוצה בסוף העונה.

בסוף חודש ינואר של שנת 2012 ז'זוס נקנה על ידי קבוצת הסרייה א', אינטר, ואת הבכורה במדיה ערך כמחליף בהפסד 1–3 ללאציו ב-13 במאי. בעונת 13–2012 ז'זוס הייתה הבחירה הראשונה להגנה ופתח בהרכב הפותח לצד אנדראה ראנוקיה ווולטר סמואל במערך 3-5-2. את שערו הראשון בקבוצה כבש בהפסד הבית 2–5 לאודינזה ב-19 במאי 2013. בעונת 14–2013 קיבל את החולצה מספר 5 לאחר עזיבתו של דיאן סטנקוביץ' הוותיק ואף זכה לשמש כקפטן הקבוצה בפעם הראשונה במשחק הידידות נגד ריאל מדריד במסגרת ההכנות לתחילת העונה. ז'זוס האריך את החוזה שלו ב-24 בספטמבר 2013 בעבור שכר שנתי של 1.2 מיליון אירו. את הופעת המאה של ז'זוס באינטר בכל המסגרות ערך ב-4 בפברואר 2015 נגד נאפולי במסגרת רבע הגמר של הקופה איטליה.

ב-14 ביולי 2016 ז'זוס הצטרף לרומא בהשאלה בעבור שני מיליון אירו שכללו תנאי רכישה שעמד על שמונה מיליון אירו. תנאי זה הופעל כבר באמצע העונה ובכך הפך לשחקנה הרשמי של הקבוצה. ב-20 באוגוסט ערך את הופעתו הבכורה בניצחון 0–4 על אודינזה. ב-11 בנובמבר 2018 כבש את שערו הראשון בניצחון 1–4 על סמפדוריה.

ב-18 באוגוסט 2021 חתם ז'זוס לעונה אחת בנאפולי. ב-23 בינואר 2022 כבש שער בכורה בניצחון 1–4 על סלרניטנה.

==נבחרת ברזיל==

ז'זוס ערך את הופעת הבכורה במדים הלאומיים בניצחון החוץ 1–3 על נבחרת דנמרק ב-26 במאי 2012. הוא פתח בהרכב במרכז ההגנה לצד הקפטן טיאגו סילבה בכל משחקי אולימפיאדת לונדון 2012, מה שעזר לנבחרתו לסיים במקום השני ולזכות במדליית הכסף.

==תארים==
;קבוצתיים
;אינטרנסיונל
* גביע ליברטדורס (1): 2010
* קמפאונטו גאושו (1): 2011
* גביע רקופה סודאמריקנה (1): 2011
נאפולי

* אליפות איטליה: 2022/2023
;בינלאומיים
* אליפות אמריקה הדרומית בכדורגל עד גיל 20: 2011
* גביע העולם בכדורגל עד גיל 20: 2011
* מדליית כסף במשחקים האולימפיים: 2012
* סופר קלאסיקו דה לה אמריקה: 2014

==קישורים חיצוניים==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:בלו הוריזונטה: כדורגלנים
קטגוריה:כדורגלני אינטרנסיונל
קטגוריה:כדורגלני אינטר מילאנו
קטגוריה:כדורגלני רומא
קטגוריה:כדורגלני נאפולי
קטגוריה:כדורגלנים באולימפיאדת לונדון (2012)
קטגוריה:ספורטאים ברזילאים באיטליה
קטגוריה:ברזילאים שנולדו ב-1991
OPSWAT

חברת אופסווט (באנגלית: Opswat) היא חברה העוסקת בפיתוח תוכנה לאבטחת מידע, ואבטחת רשתות ומחשבים.

אופסווט נוסדה בשנת 2002 על ידי בני צ'רני (Benny Czarny) ומספקת פתרונות רבים להגנה על ארגונים מפני האקרים, התקנים זרים ומכשירים המנצלים את משאבי החברה.

== מוצרים ==
=== Metadefender ===
מערכת לאיתור ובדיקת קבצים חשודים הנמצאים בארגון, מחוברת אל 30 מאגרי מידע מקוונים, אוספת מידע, סורקת קבצים ומציגה תמונה מדויקת יותר אודות הקובץ החשוד.

למערכת מספר מאפיינים:
* איתור פגיעויות וחלקי קוד שגויים, העשויים להיות נקודת התחלה בהתקפת המערכת.
* אימות וחסימת קבצים הנשלחים אל הארגון.
* טיפול בקבצים חשודים באופן אוטומטי, בהתאם למדיניות האבטחה של הארגון. 
* אחסון נתונים ממקורות רבים ושליפתם בעת הצורך.
* ניתוח שינויים במערכות הפעלה על מנת לאתר פגיעויות לא ידועות.

=== MetaAccess ===
מערכת לזיהוי פגיעויות בעמדות קצה והתקנים ניידים, אוספת נתוני מערכת ומפיקה דו"ח לפי מאפיינים ייחודיים:
* ניטור אפליקציות זדוניות בהתקנים ניידים.
* סריקה ומיפוי רשת.
* מערכי גיבוי ושחזור נתונים.
* מנגנון לזיהוי דיסקים לא מוצפנים.
* מנגנון לזיהוי מערכות הפעלה ותוכנות שאינן מעודכנות.

=== OESIS ===
ערכת פיתוח תוכנה המאפשרת לפתח מוצרים לאיתור ולניהול יישומים בעמדות קצה.

== ראו גם ==
* רחרחן
* Wireshark
* Snort
* מערכת למניעת חדירות
* מערכת לגילוי חדירות

== קישורים חיצוניים ==
* [https://www.opswat.com האתר הרשמי של Opswat ]
קטגוריה:תוכנות אבטחת מחשבים
מפל איינג'לס סטיירקייס

מפל איינג'לס סטיירקייס (באנגלית: Angel's Staircase Falls; מילולית - מפל מדרגות המלאך) הוא מפל גבוה הזורם אל יובל של נהר יוהו, בשטח הפארק הלאומי יוהו, בהרי הרוקי הקנדיים, בפרובינציית קולומביה הבריטית שבקנדה.

==גאוגרפיה==
המפל נופל מגובה של כ-305 מטרים אל תוך יובל הנהר. רוחבו של המפל כ-3 מטרים. מסלול הליכה העובר בעמק נהר יוהו (מסלול נהר יוהו - Yoho Valley Trail) מתפצל וממנו מוביל מסלול קצר לנקודת תצפית לעבר המפל.

==קישורים חיצוניים==

* [http://hikingwithbarry.com/2010/07/03/angel%E2%80%99s-staircase-and-point-lace-falls-%E2%80%93-yoho-national-park-%E2%80%93-hiking-british-columbia תיאור המפל, תיאור מסלול ההליכה אל המפל, ותצלומי מסלול ההליכה והמפל]
* [https://www.worldwaterfalldatabase.com/waterfall/Angels-Staircase-Falls-2398 מידע על המפל] באתר worldwaterfalldatabase
* [http://www.waymarking.com/waymarks/WMJ06_Angels_Staircase_Falls מידע על מפל איינג'ל סטיירקייס]
* 

==הערות שוליים==

איינג'לס סטיירקייס
איינג'לס סטיירקייס
יחסי גרמניה–הודו

יחסי גרמניה-הודו הם היחסים הבילטרליים שבין הרפובליקה הפדרלית של גרמניה לבין הרפובליקה של הודו.

בין שתי המדינות מתקיימים יחסים דו-צדדיים חזקים באופן מסורתי בשל שיתוף פעולה מסחרי, תרבותי וטכנולוגי.

==היסטוריה==
חייל מהצבא ההודי, המשויך לצבא הבריטי עם דגל [[צלב קרס שנתפס לאחר כניעת הכוחות הגרמניים הנאצים באיטליה. מאי 1945]]במלחמת העולם הראשונה, הייתה הודו תחת שלטון בריטי. כתוצאה מכך, הצבא הבריטי-ההודי הצטרך לתרום חיילים למאמץ המלחמתי של בעלות הברית, כולל בחזית המערבית. למעלה מ-9000 הודים נהרגו במלחמה. פעילים פרו-עצמאות, ביקשו מגרמניה סיוע למען חירותה של הודו. דבר שהביא למזימה הגרמנית-הודית במהלך מלחמת העולם הראשונה.

במהלך מלחמת העולם השנייה, סובהאז צ'נדרה בוסה, פעיל בולט לעצמאות הודו, הקים את הלגיון ההודי, כוח צבאי פרו-נאצי שהורכב בעיקר משבויי מלחמה הודים הגולים באירופה.

לאחר מלחמת העולם השנייה, הודו לא דרשה פיצוי מגרמניה, אף על פי שכ-24,000 חיילים הודים נהרגו בקרבות נגד גרמניה הנאצית.

הודו קיימה יחסים דיפלומטים עם גרמניה המערבית וגרמניה המזרחית ותמכה באיחודם בשנת 1990.

==קשרים אסטרטגיים==
היחסים בין גרמניה להודו מוגבלים עקב חוסר ההשפעה הגאו-פוליטית של גרמניה ביבשת אסיה.

הייבוא הגרמני מהודו על בשנת 2013 על כ-21.6 מיליארד דולר. הייבוא ההודי מגרמניה עמד בשנת 2014 על כ-14.33 מיליארד דולר.

===גלובליזציה גאו-פוליטית===

הודו וגרמניה מבקשות להיות חברות קבועות במועצת הביטחון של האו"ם, והן הצטרפו עם יפן וברזיל כדי לתאם את מאמציהן באמצעות ה-G4. בפסגת העצרת הכללית של האו"ם בניו יורק בספטמבר 2015, דחו בעלות הוטו במועצת הביטחון את האפשרות להצטרפות הודו וגרמניה למועצת הביטחון מחשש לדילול כוחן.

==שיתוף פעולה תרבותי וחינוכי==
גרמניה תומכת בתוכניות חינוך ותרבות בהודו.

שתי המדינות הקימו את מרכז המדע והטכנולוגיה ההודי-גרמני בניו דלהי במטרה לקדם מחקר ופיתוח משותף בתחומי האנרגיה, הסביבה וטכנולוגיות הפחם והמים.

==יחסים דיפלומטים==
גרמניה מחזיקה בשגרירות בניו דלהי והודו מחזיקה בשגרירות בברלין.
==קישורים חיצוניים==

==הערות שוליים==
סרגיי פוליאקוב

סרגיי גאורגייביץ' פוליאקוב (ברוסית: Серге́й Гео́ргиевич Поляко́в, או בצרפתית: Serge Poliakoff; סרז' פוליאקוף; 8 בינואר 1900 – 12 באוקטובר 1969) היה צייר צרפתי ממוצא רוסי, גרפיקאי, שנהג להתעסק בחומרים קרמים באמנויותיו.

נחשב לאחד הבולטים ביותר באסכולת פריז, עבודותיו מוצגות במוזיאונים רבים ברחבי העולם.

== ביוגרפיה ==
פוליאקוב נולד במוסקבה למגדל סוסים קירגיזי. למד ציור במוסקבה, בשנת 1918 הוא עזב את רוסיה ובשנת 1920, הגיע לקונסטנטינופול, ב-1923 עבר דרך סופיה, בלגרד, וינה וברלין עד שהחליט להשתקע בפריז. ניגן בגיטרה בקברט פריז.

ב-1929 הוא התקבל לאקדמיה "גראנד שומייר" ובשנים 1935–1937 הוא למד בלונדון בבית הספר סלייד לאמנות.

נפגש עם וסילי קנדינסקי, סוני ורובר דלונה, אוטו פרוינדליך ובהשפעתם התעסק בציור לא-פיגורטיבי. תערוכת יחיד ראשונה שלו נערכה בשנת 1945. בשנת 1947 הוענק לו פרס קנדינסקי. בשנים 1954 ו-1955, על פי הצעת המשורר ומבקר האמנות צ'ארלס אסתיאן, עבר סרגיי פוליאקוב לתקופות הקיץ ביחד עם מספר אמנים לרבות ז'אן דגוטס לפורטסל שבברטאן. ב-1962 הוקצה חדר תצוגה לעבודותיו בביאנלה ונציה. באותה שנה קיבל אזרחות צרפתית. תמונותיו מעטרות את תצוגת הקבע במוזיאון האמנות של אוניברסיטת סנט לואיס.

הוא נפטר ב-1969 בפריז.

== לקריאה נוספת ==
<div class="mw-content-ltr">
* Cassou J. Poliakoff. Amriswil: Bodensee-Verlag, 1963.
* Serge Poliakoff: Témoignages et textes critiques. Bruxelles: Weber, 1976.
* Harambourg L. L'École de Paris 1945—1965: Dictionnaire des peintres. Neuchâtel: Ides et Calendes, 1993.
* Brütsch F. Serge Poliakoff. Neuchâtel: Ides et Calendes, 1993.
* Poliakoff A., Schneider G. Serge Poliakoff, Werkverzeichnis der Graphik. München: Galerie Française, 1998.
* Durozoi G. Serge Poliakoff. Paris: Expressions Contemporaine, 2001.
</div>

==קישורים חיצוניים==

* 

קטגוריה:ציירים רוסים
קטגוריה:ציירים צרפתים
קטגוריה:צרפתים ממוצא רוסי
קטגוריה:מהגרים מרוסיה לצרפת
קטגוריה:צרפתים שנולדו ב-1906
קטגוריה:צרפתים שנפטרו ב-1969
יחסי אוקראינה–לטביה

יחסי אוקראינה–לטביה הם יחסי החוץ בין לטביה לבין אוקראינה.

==היסטוריה==
שתי המדינות היו חלק מהאיחוד הפולני-ליטאי, ובמהלך חלוקת פולין הועברו לשליטת האימפריה הרוסית, והיו תחת שלטונה עד לשנת 1918. במהלך מלחמת העולם השנייה נכבשו שתי המדינות על ידי גרמניה הנאצית, ולאחר המלחמה הם היו חלק מברית המועצות. בשנת 1991 בעקבות אירועי סתיו העמים הכריזו שתי המדינות על עצמאותם, וב-12 בפברואר 1992 שתי המדינות כוננו את היחסים הדיפלומטיים ביניהם.

בלטביה חיים 45,699 אוקראינים (2011), המהווים 2,2% מהאוכלוסייה.

==יחסים דיפלומטיים==
אוקראינה מחזיקה בלטביה שגרירות בריגה בלבד, ואילו, לטביה מחזיקה באוקראינה שגרירות בקייב ו-3 קונסוליות בצ'רניהיב, לבוב ואודסה.

== קישורים חיצוניים ==

* [https://web.archive.org/web/20080621120546/http://www.am.gov.lv/en/policy/bilateral-relations/4542/Ukraine/ משרד החוץ הלטבי על היחסים עם אוקראינה]
* [http://www.am.gov.lv/en/ukraine/ שגרירות לטביה בקייב]
* [https://archive.today/20120805054948/www.mfa.gov.ua/latvia/en/news/top.htm שגרירות אוקראינה בריגה]

==הערות שוליים==
יחסי אוקראינה–אסטוניה

יחסי אוקראינה–אסטוניה הם יחסי החוץ בין אסטוניה לבין אוקראינה.

==היסטוריה==
שתי המדינות היו תחת שלטונה של האימפריה הרוסית עד לשנת 1918, ולאחר מכן שיתפו פעולה נגד רוסיה הסובייטית. במהלך מלחמת העולם השנייה נכבשו שתי המדינות על ידי גרמניה הנאצית, ולאחר המלחמה הם היו חלק מברית המועצות. בשנת 1991 בעקבות אירועי סתיו העמים הכריזו שתי המדינות על עצמאותם, ובשנת 1992 שתי המדינות כוננו את היחסים הדיפלומטיים ביניהם.

היחסים בין אוקראינה לבין אסטוניה כוללים מגוון רחב של שיתוף פעולה דו-צדדיים במגוון תחומים, כולל פוליטיים, מסחריים וכלכליים, מדעיים וטכניים, הומניטריים, אכיפת חוק ועוד. מסד נתונים זה מסועף ויעיל מספיק וכולל 53 מסמכים דו-צדדיים, כולל 3 הסכמים בין-ממשלתיים, 15 ארגונים בין-ממשלתיים ו-35 ארגונים בין-לאומיים. המסמכים העיקריים הם: הסכם בין אוקראינה לבין הרפובליקה של אסטוניה על ידידות ושיתוף פעולה (26 במאי 1992) והסכם בין ממשלת אוקראינה לבין ממשלת הרפובליקה של אסטוניה על שיתוף פעולה כלכלי, תעשייתי ומדעי טכני (15 בינואר 2007).

==יחסים דיפלומטיים==
אוקראינה מחזיקה באסטוניה שגרירות בטאלין וקונסולי כללית בפרנו, ואילו, אסטוניה מחזיקה באוקראינה שגרירות בקייב וקונסוליה כללית בסימפרופול.

== קישורים חיצוניים ==

* [http://estonia.mfa.gov.ua/en שגרירות אוקראינה בטאלין]
* [http://www.estemb.kiev.ua/eng שגרירות אסטוניה בקייב]

==הערות שוליים==
ג'י-איזי

ג'רלד ארל גילום (באנגלית: Gerald Earl Gillum; נולד ב-24 במאי 1989), המוכר שם הבמה שלו ג'י-איזי, הוא ראפר, ומפיק אמריקאי מאוקלנד, קליפורניה.

==ביוגרפיה==
כאשר עלה גילום לכיתה א', אמו עזבה את אביו, פרופסור חבר לאומנות באוניברסיטת קליפורניה בפרזנו. גילום עבר לגור עם סבו וסבתו בברקלי, קליפורניה.

לאחר מכן, עבר לצפון אוקלנד, קליפורניה, אולם המשיך להגיע לבית הספר בברקלי.

===קריירה===
אלבומו "These Things Happen" יצא לאור ב-23 ביוני 2014. האלבום הגיע למקום השלישי במצעד הבילבורד 200 האמריקאי.

אלבומו "When It's Dark Out" יצא ב-4 בדצמבר 2015. הוא כלל את השיר "Me Myself and I" שהגיע לעשרת הגדולים במצעד הבילבורד הוט 100 האמריקאי.

אלבומו "The Beautiful & Damned" יצא ב-15 בדצמבר 2017. הסינגל הראשון מתוכו, "No Limit" הצליח לשחזר את הצלחת קודמיו, ובשיאו הגיע אל המקום ה-4 במצעד הבילבורד הוט 100.

== חיים אישיים ==
בקיץ 2017 היה בזוגיות עם הזמרת הלסי, והם נפרדו לאחר שנה של זוגיות. ביוני 2020 החל לצאת עם השחקנית אשלי בנסון, עד לפרידתם בפברואר 2021.

==קישורים חיצוניים==

* 

*
קטגוריה:ראפרים אמריקאים
קטגוריה:אוקלנד (קליפורניה): אישים
קטגוריה:אמני RCA רקורדס
קטגוריה:בוגרי אוניברסיטת לויולה ניו אורלינס
קטגוריה:אמריקאים שנולדו ב-1989